OpenStreetMap Ayiti | Floss Manuals francophone - Lire
OpenStreetMap Ayiti
Moun ki ap itilize kat jewografik jounen jodi a, ede nou jwenn repons sou kesyon tankou: ''koman mwen ka ale lekol sou yon bisiklèt san danje? "Osnon Ki kote mwen ka repare yon soulye? Osnon eske mwen ka pase la apye?'' Osnon nan sitiyasyon ki pi grav yo, ki lopital ki pi pre mwen, nan ka yon ijans? Osnon ede yon moun jwenn batiman piblik, komèsyal oubyen dekouvri pasaj ou pa te konnen anvan ki pèmèt ou sòti nan yon wout ale debouche sou yon lòt ki rete itil pafwa enpotan menm pou yon moun. Pou rezon sa yo, li bon pou nou travay ansanm pou nou reyalize kat zòn nou. Poutan se pa tout kat ki bay posibilite pou pote yon diplis osnon bay libète pou pote yon ti koreksyon. Si bay, twoke ak pataje enfòmasyon sou Jewolokalizasyon se fondman kolaborasyon an, li enpòtan pou nou konnen se pa tout fòma kat Jewogrfik ak pratik travay sa ki bay libète sa a. Katografi kolaboratif la se yon fason pou nou chache rasanble epi pataje enfòmasyon jewografik yo. OpenStreetMap patisipe anpil nan fè moun konnen mouvman sa. Se pa sèlman OpenStreet Map ki fè sa. Chapit sa prale fè nou konnen kisa katografi kolaboratif la ye.
Imajine ou yon zanmi ou bezwen jwenn yon ponp gaz. Ou ta vle eksplike li yon ponp gaz ki tou pre a. Men se petèt se pa sa ki ta pe pi bon pou li. Ou ta kapab fè yon kat Jewografik ki gen tout ponp gaz yo men travay sa tap twòp. E si zanmi ou yo te ede ou reyalize kat Jewografik sa? Oubyen nenpòt lòt moun ta bay kontribisyon li nan reyalizasyon travay sa? Se sa ki baz travay katografi a.
Katografi kolaborativ la se yon teknik tounèf yo itilize pou fè kat Jewografik. Li soti anndan sa yo rele newokatografi. Li chita sou lide ''yon sèl dwèt pa manje kalalou'' ki se pi gwo ekzanp lè yon pakèt moun ki mete tèt ansanm pou yo travay, yo bay yon kokenn chenn travay ki gen bon anpil. Yo kapab fè yon kat espesyal. Egzanp, yon kat ki gen wout ak tout ponp gaz yo oubyen yon kat ki gen tout bagay nesesè, sa vle di yon kat ki jeneral ki gen yon lisans lib. Yo itlize anpil zouti pou kreye kat men gen rezon ak motivasyon pèsonèl ki pouse yo fè chak kat epi gen kategori moun ki prale itlize kat sa yo.
San se foto yon pakèt jenn Ayisyen ki chwazi mete tèt ansan, pou fè katografi. Kèk moyen ak kèk zouti yo itlize pou fè katografi kolaborativ:
''Google Map Maker'' e ''Google My Maps''
''Google Map Maker'' (http://www.google.com/mapmaker) se yon fason pou korije ak ogmante enfòmasyon sou ''Google Earth''. ''Google'' pèmèt nou mete wout ki manke, korije si gen erè, mete tout sa nou panse ki enpòtan. Lè yon moun fèk kòmanse travay ak zouti sa, yo etidye ak verifye travay li avan yo mete li disponib pou yo itilize. ''Google My Maps'' (http://maps.google.com/maps/mm) se yon ''onglet'' ki asosye ''google map'' ki pemèt yo anrejistre enfòmasyon nan kat pesonèl yon itilizatè. Moun sa ka deside mete kat li disponib pou tout moun, gade li pou kont li oubyen pataje li ak kèk lòt moun. Li ka envite yon gwoup travay sou kat li a oubyen tout moun.
Ou ka itilize ''Google Map'' gratis men poutan done yo pa lib. ''Google'' pa vle yo pran zafè li pou fè komès, li pa vle yo pran kat li pou vini fè konpetisyon avèk li ankò. Poutan ''OpenStreetMap'' pa okipe bagay sa yo. Sa ou mete sou kat la se pou '' Google'', kat li a pa piblik.
Ushahidi (http://ushahidi.com) pa gen lide pou fè komès, li se yon lojisyèl ''Open source'' li pèmèt ranmase enfòmasyon epi afiche yo sou kat avèk kalandriye. Ushahidi se yon mo Swahili ki vle di temwen osnon temwayaj. Li te gen pou objektif kreye yon kat sou zak vyolans nan peryòd latwoublay aprè eleksyon ki te fèt kenya nan lane 2007-2008. Sit sa pèmèt ou tou, ranmase temwayaj sou zak vyolans yo voye nan imel osnon sms lè ou mete yo sou yon kat. Jounen jodi a, nou ta kapab prezante inisyativ sa a, tankou yon katografi sosyal melanje avèk aktivism sosyal. Pou ou kapab gen vèsyon Ushahidi itilize CrowdMap (http://crowdmap.com) telechaje li sou entenèt, enstale li sou machin ou, ou kapab itilize li pou projè katografi kolaborativ la. WikiMapia
Li di diferan de ''OpenStreetMap'' ''Microsoft'' bay dwa itilize imaj satelit li yo. WikiMapia pwopoze yon travay ki soti nan sous pwopriyete (Google Earth). Travay yo kontribiye fè yo pa anba lisans lib la men li gen yo lisans ''Creative Commons'' BY-NC-SA. Li pa vle yo pran done li yo pou fè lajan. WikiMapia fè lajan gras avèk piblisite ''Google'' fè yo men platfòm nan rete zafè prive moun kite fonde li yo.
Jan nou kapab wè li a gen anpil antrepriz ki pèmèt yo fè katatografi kolaborativ, genyen ki sanble anpil ak ''OpenStreetMap'' men yo diferan. Souvan anpil nan yo konplete ''OpenStreetMap''. egzanp gen projè Ushahidi sèvi ak ''OpenStreetMap'' kòm fon kat li a. Li sèvi ak enfòmasyon ki egziste sou ''OpenStreetMap'' pou fè konparezon avèk pa li yo.
Sa ki bay ''OpenStreetMap'' plis fòs se lisans ouvè a (lib). Nenpòt moun kapab sevi avèk done li yo e menm fè kòb avèk yo: Sèl egzijans li fè itilizatè yo se obligasyon pou di ki kote yo jwenn done yo e ki moun ki te kontribiye epi fòk li pibliye tout amelyorasyon li pote sou lisans pa li a, ki sanble avèk pa OSM nan. Gen anpil diferans nan mitan OSM ak lòt antrepriz ki fè katografi nou sot site piwo yo: nan OSM tout moun travay sou yon sèl kat sa vle di tout enfòmasyon pran menm fòma pou tout moun, metòd sa pemèt yo ajoute plis detay yo tire nan lòt sous epi li fè enfòmasyon yo pa divize epi bloke nan projè yon grenn moun.
Kontreman a lòt yo, OSM gen pou objektif bay enfòmasyon epi pèmèt nenpòt ki moun eksplwate yo. Li pèmèt tou, kreye kat pou tout sa li vle. Sa depann de imajinasyon moun nan.
Nan liv sa nou ap kontinye montre ou kòman ou ka itilize OSM jwenn done ki sanble ak sa ki sou patfòm anlè ya. Nou ap montre ou tou diferant fason nou kapab itilize done sa yo, si ou ta vle jwenn tou ponp gaz ki gen nan vil la, si ou ta vle mape ti wout ki mennen ou ti kote kote ou renmen pwomenen an, OSM kapab ede ou. Le ou fini, li kapab ba ou zouti pou ou fè sa epi montre ou kòman ou kapab fè enfòmasyon sa yo sèvi lòt moun.